КОМИ РЕСПУБЛИКАЛÖН ОЛАНПАС

**Му юкöнын Коми Республикаса öткымын законодательнöй актö вежсьöмъяс пыртöм йылысь да «Аспом овмöс, дача овмöс, град йöр вöдитöм, сад вöдитöм, асшöр гараж либö асшöр оланiн стрöитöм вылö урчитöм му участокъяс кузя мутас му юклан уджъяслöн позяна медыджыд дон вынсьöдöм йылысь»**

**Коми Республикаса Оланпас вынтöмöн лыддьöм йылысь**

Примитöма Коми Республикаса

Государственнöй Сöветöн 2010 вося лöддза-номъя тöлысь 24 лунö

**1 статья.** Пыртны «Коми Республика мутасын видз-му овмöсса муяс бергöдлöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2005, 12 №, 4106 ст.; 2006, 9 №, 4546 ст.) татшöм вежсьöмъяс:

1. 22 да 23 статьяяс гижны тадзи:

«**22 статья.** Государственнöй либö муниципальнöй эмбурö пырысь видз-му овмöсса муясысь гражданинлы либö юридическöй кывкутысьлы кöртымалöмöн сетöм му участокъяссö татшöм кöртымалысь вермö ньöбны ас эмбурö рынокса дон серти, мый артмис тайö мутасын, тайö статьяса мöд юкöнын урчитöм случайяс кындзи.

Государственнöй либö муниципальнöй эмбурö пырысь видз-му овмöсса муясысь гражданинлы либö юридическöй кывкутысьлы кöртымалöмöн сетöм му участокъяс, кутшöмъяс оз йитчыны олан пунктлöн муяскöд, татшöм кöртымалысь вермö ньöбны найöс ас эмбурö кöртымалан сёрнитчöм кырымалöмсянь куим во мысти пасйöм участокъяссö колана ног видзöмöн да кутшöмъяслöн татшöм öтувъя плöщадьыс:

1) 2,5 гектарöдз пыртöмöн – ньöбан му участоклöн кадастрöвöй донлысь 100 прöчент мында;

2) 2,5 гектарысь унджык да 15 гектарöдз бöръясö пыртöмöн – ньöбан му участоклöн кадастрöвöй донлысь 80 прöчент мында;

3) 15 гектарысь унджык да 50 гектарöдз бöръясö пыртöмöн – ньöбан му участоклöн кадастрöвöй донлысь 60 прöчент мында;

4) 50 гектарысь унджык да 100 гектарöдз бöръясö пыртöмöн – ньöбан му участоклöн кадастрöвöй донлысь 40 прöчент мында;

5) 100 гектарысь унджык да 500 гектарöдз пыртöмöн – ньöбан му участоклöн кадастрöвöй донлысь 15 прöчент мында;

6) 500 гектарысь унджык – ньöбан му участоклöн кадастрöвöй донлысь 8 прöчент мында.

**23 статья.** Видз-му овмöс организацияяс, а сiдзжö крестьянин (фермер) овмöс нуöдысь граждана вермöны ньöбны ас эмбурö видз-му овмöс угоддьöяс, кутшöмъяс эмöсь налöн пыр (кадтöг) вöдитчан право серти либö нэмчöжся наследствоöн вöдитчан право серти, татшöм дон серти:

1) видз-му овмöс угоддьöяслöн кадастрöвöй донлысь 2 прöчент мында, тайö статьяса 2 пунктын урчитöм случайяс кындзи;

2) видз-му овмöс угоддьöяслöн кадастрöвöй донлысь 20 прöчент мында сэки, кор тайö му участокыс йитчö олан пунктса муяскöд».

2. Содтыны татшöм 81 статья:

«**81 статья.** Видз-му овмöс муясысь му пай тшöт весьтö сетöм му участоклöн меститчанiн йылысь пайöн асэмбуралысьяс костын вензьöмъяссö видлалiгöн сöгласитчан процедураяс нуöдан пöрадоксö урчитö Коми Республикаса Правительство либö сыöн уполномочитöм Коми Республикаса олöмö пöртысь власьт орган.».

**2 статья.** Пыртны «Коми Республика мутасын öткымын могöн веськöдлöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2006, 2 №, 4210 ст.; 4 №, 4368 ст.; 2007, 12 №, 5269 ст.; 2008, 2 №, 10 ст.; 4 №, 127 ст.; 11 №, 617 ст.) татшöм вежсьöмъяс:

1. 3 статьяса 1 юкöнö содтыны 81 пункт:

«81) урчитны аспом овмöс, дача овмöс, град йöр вöдитöм, сад вöдитöм, асшöр гараж либö асшöр оланiн стрöитöм вылö урчитöм му участокъяс кузя кадастрöвöй уджъяслöн позяна медыджыд донъяс (тарифъяс, расценкаяс, ставкаяс да татшöм мукöдтор);».

2. 5 статьяын:

1) 1 юкöыны:

а) «муниципальнöй ас эмбурö пырысь,» кывъяс бöрын содтыны «а сiдзжö му участокъяс, кутшöмъяслöн государственнöй ас эмбурыс абу юклöма,» кывъяс;

б) «2 юкöнса» кывъяс вежны «2 да 21 юкöнъясын» кывъясöн;

2) 2 юкöнын:

а) медводдза абзацын «муниципальнöй ас эмбурö пырысь,» кывъяс бöрын содтыны «а сiдзжö му участокъяс, кутшöмъяслöн государственнöй ас эмбурыс абу юклöма,» кывъяс;

б) 3 пунктын «кöнi верöсыслы да гöтырыслы абу на 30 арöс» кывъяс вежны «кöнi верöсыслы да гöтырыслы абу на 35 арöс» кывъясöн;

в) 4 пунктын «олан пунктъясын.» кывъяс вежны «олан пунктъясын;» кывъясöн;

г) содтыны татшöм 5 да 6 пунктъяс:

«5) боевöй тышса ветеранъяслы;

6) гражданалы, кодъяслöн сöмын öти олан керка (олан жыр) сотчис либö веськалiс ва улö.»;

3) содтыны татшöм 21 юкöн:

«21. Законодательствоöн урчитöм пöрадок серти Коми Республикаса пöдласян олан пунктъясысь мунысь гражданалы сетöны ас эмбурö дон босьттöг Коми Республикаса государственнöй эмбурö либö муниципальнöй ас эмбурö пырысь му участокъяс, а сiдзжö му участокъяс, кутшöмъяс вылö государственнöй ас эмбурыс абу юклöма, кöнi стрöитöма ас олан керкаяс пасйöм граждана да ичöт судтаа керкаяс стрöитан правоа стрöитчысьяс костын кырымалöм сёрнитчöмъяс кузя.»;

4) 3 юкöн «наследство серти вöдитчан,» кывъяс бöрын содтыны «либö кöртымалан сёрнитчöм серти сетöм,» кывъяс;

5) содтыны татшöм 4 юкöн:

«4. Тайö статьяöн урчитöм случайяс дырйи гражданалы ас оланiн стрöитöм вылö дон босьттöг му участокъяс ас эмбурö сетöны торгъяс нуöдтöг.

Му участокъяс ас эмбурö дон босьттöг сетан правоа гражданалы му участокъяс сетöны му участокъяс сетöм йылысь пасйöм гражданасянь шыöдчöмъяс воан öчередь серти.».

**3 статья.** Лыддьыны вынтöмöн «Аспом овмöс, дача овмöс, град йöр вöдитöм, сад вöдитöм, асшöр гараж либö асшöр оланiн стрöитöм вылö урчитöм му участокъяс кузя мутас му юклан уджъяслöн позяна медыджыд дон вынсьöдöм йылысь» Коми Республикаса 2007 во рака тöлысь 5 лунся 17-РЗ №-а Оланпас (Коми Республикаса государственнöй власьт органъяслöн индöд-тшöктöмъяс, 2007, 6 №, 4845 ст.).

**4 статья.** Тайö Оланпасыс вынсялö сiйöс официальнöя йöзöдöмсянь 10 лун бöрын.

Коми Республикаса Правительстволы примитны тайö Оланпас збыльмöдысь нормативнöй правовöй актъяс.

Коми Республикаса Юралысь В.М.Гайзер

Сыктывкар

2010 вося сора тöлысь 1 лун

87-РЗ №

Вуджöдіс Коснырева Е.Г., 4951 пас